ཨེ་མ།སྔོན་ཆད་གནམ་གྱི་ངོ་ལ་བལྟ་དགོས་པའི་ལོ་རྒྱུས་དེ་ད་ལྟ་དངོས་གནས་མཇུག་རྫོགས་འདུགསྔར་རི་སྒང་དུ་སྡོད་དུས།དཔྱིད་མགོ་མའི་དུས་སུ་སྡུག་ལས་སྣ་ཚོགས་མྱངས་ནའང་དབྱར་ཁ་གནམ་ནས་ཆར་པ་མ་འབབ་ན་ལོ་ཏོག་ཚ་བས་བསྐམས་འགྲོ།སྟོན་ལས་བྱེད་སྐབས་ཞིང་ཁ་ཚང་མ་ལག་བརྔས་རྒྱག་དགོས་པ་དང་།ཡོད་ཚད་རྟ་དྲེལ་དང་བོང་བུ་སོགས་ལ་འགེལ་དགོས།དེ་ནས་གཡུལ་ཁའི་ནང་སླེབས་རྗེས་བཙས་གྲིས་སྙེ་མའི་མགོ་སྐེ་རྣམས་སོ་སོར་ཕྲལ་དགོས་པ་དང་།དེ་རྗེས་རྟ་དྲེལ་གྱིས་འདྲུད་པའི་རྡོ་རིལ་སྙེ་རྡོ་གྱིས་མནན་ནས་འབྲུ་རྡོག་འདོན་དགོས།དེ་ནས་ཡང་ལྷགས་འཕྱར་བཏང་སྟེ་འབྲུ་དང་གྲ་རྡུལ་སོ་སོར་དབྱེ་བ་བྱེད།གལ་སྲིད་ཆར་པ་བཏང་ན་སྟོན་སྡུད་ཀྱི་ལས་ཀ་མཇུག་སྒྲིལ་དུས་དགུན་འཁྱག་བ་མོ་ལྷུང་བའི་དུས་ཀྱང་མང་པོ་ཞིག་བྱུང་མྱོང་།ཡང་སྐབས་རེ་སྔ་དྲོ་ཚར་མ་རྣམས་གཡུལ་ཁའི་ནང་བཀྲམས་ན།ཕྱི་དྲོ་ཆར་ཆུས་དེད་ནས་འདམ་སྦག་དང་མཉམ་དུ་འབྱར་སྡོད་ལ།དེ་བསྐམ་སེད་གཏོང་བར་ཉིན་གསུམ་བཞི་ཙམ་ལ་འཇོག་དགོས།ད་དུང་ཨ་ཙི།ཚུལ་དེ་དག་དྲན་པས་ཅི་བྱེད།ཡོད་ཚད་ཕར་ལ་འདས་ཟིན་པས་ད་ལྟ་དགའ་སྤྲོ་སྐྱེས་ན་འགྲིགགྲོང་ཚོ་གནས་སྤོས་བྱས་པ་ནས་བཟུང་ལས་ཀ་མང་པོ་ཞིག་ལྡབ་འགྱུར་གྱིས་བྱེད་བདེར་སོང་ཡོད།དུས་གང་ཡིན་རུང་ཞིང་ཁར་ཐན་པ་བསྟན་པའི་སེམས་ཁྲལ་བྱ་མི་དགོས།སྟོན་ཀ་པུས་མོ་དང་སྐེད་པ་ན་ན་བར་ཞིང་ཁ་ལག་པས་བརྔ་མི་དགོས་པར་འཕྲུལ་ཆས་ཀྱིས་འཁྱུག་ཙམ་ལ་བརྔས་འགྲོ་བ་དང་།ཉིན་མོ་བརྔས་ཟིན་པའི་ལོ་ཏོག་རྣམས་དགོང་མོ་གཡུལ་གཏོང་འཕྲུལ་ཆས་ཀྱི་ཁ་ནང་དུ་རྫོང་ཅི་ཐུབ་བྱས་ཆོགད་ལྟ་སྟོན་ལས་ལ་མང་ཤོས་འགོར་ནའང་ཉིན་གསུམ་བཞི་ཙམ་ལས་འགོར་གྱི་མེད་པས་སེམས་ཁྲལ་གང་ཡང་བྱ་དགོས་མེད།